Diari Oficial de la Generalitat Valenciana


Sumari del DOGV 6701, del 27-01-2012 (2012/706)

Resolució 24 de gener de 2012, del conseller de Governació, de desistiment del procediment d'adjudicació del servei de vigilància i seguretat de l'Institut Valencià de Seguretat Pública i Emergències
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6701

Data del DOGV
:   27-01-2012

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2012/706


Data del document
:   24-01-2012

Organisme emissor
:   Conselleria de Governació

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de serveis

Resolució 24 de gener de 2012, del conseller de Governació, de desistiment del procediment d'adjudicació del servei de vigilància i seguretat de l'Institut Valencià de Seguretat Pública i Emergències [2012/706]  
Antecedents de fet  
  
Primer. Per Resolució de 21 de novembre de 2011, es va aprovar el plec de prescripcions tècniques i l'expedient de contractació del servei de vigilància i seguretat de l'edifici de la Conselleria de Governació sítia al carrer Historiador Chabás, 2, 46466 València, lot 1, i de l'Institut Valencià de Seguretat Pública i Emergències, siti a la carretera València-Cheste, s/n, 46943 Cheste (València), lot 2, en el qual haurà de regir el plec tipus de clàusules administratives particulars, per un import de dos-cents dos mil tres-cents dotze euros amb vint-i-cinc cèntims (202.312,25 €), per al lot 1, i de dos-cents tretze mil quatre-cents quaranta-cinc euros amb seixanta-cinc cèntims (213.445,65 €) per al lot 2, IVA inclòs.  
  
  
Segon. L'anunci de licitació es va publicar en el Diari Oficial de la Comunitat Valenciana número 6664, de 2 de desembre de 2011.  
  
Tercer. Una vegada realitzada en data 23 de desembre de 2011, per la mesa de contractació l'obertura de la documentació administrativa, així com en data 30 de desembre de 2011 l'obertura del sobre 2 (documentació tècnica no quantificable mitjançant la mera aplicació de fórmules), la mesa de contractació es va reunir el 19 de gener de 2012 per a procedir a l'obertura del sobre 3 (ofertes econòmiques), en la qual es va acordar elevar el conseller de Governació la proposta d'adjudicació del contracte a favor de l'empresa Gebisa Seguridad, SA, per ser l'oferta econòmicament més avantatjosa per a l'administració, en el lot 1 i lot 2.  
  
Quart. La mesa de contractació, reunida el 24 de gener de 2012, acorda proposar el desistiment del procediment d'adjudicació del servei de vigilància i seguretat de l'IVASPE (exp. CNMY12/SUBSE/02, lot II), en haver-se advertit que no és correcta la valoració de la documentació tècnica no quantificable mitjançant la mera aplicació de fórmules del lot 2, atès que no és possible corregir la valoració del sobre 2, que conté la documentació tècnica no quantificable mitjançant la mera aplicació de fórmules, una vegada s'ha realitzat l'obertura pública de les ofertes econòmiques (sobre 3).  
  
Fonaments de dret  
  
Primer. D'acord amb el que estableix l'article 139 de la Llei 30/2007, de 30 d'octubre, de Contractes del Sector Públic, podrà acordar-se per l'òrgan de contractació el desistiment del procediment abans de l'adjudicació, en virtut d'una infracció no esmenable de les normes de preparació del contracte o de les reguladores del procediment d'adjudicació.   
  
Segon. El Reial Decret 817/2009, de 8 de maig, pel qual es desplega parcialment la Llei 30/2007, de 30 d'octubre, de Contractes del Sector Públic, en l'article 30.2, estableix que la valoració dels criteris quantificables de forma automàtica s'efectuarà sempre després de la d'aquells la quantificació dels quals depenga d'un juí de valor.  
  
  
Tercer. La disposició transitòria primera del Text Refós de la Llei de Contractes del Sector Públic, aprovat per Reial Decret Legislatiu 3/2011, de 14 de novembre, estableix que els expedients de contractació iniciats abans de l'entrada en vigor d'esta llei es regiran per la normativa anterior.  
  
Fent ús de les atribucions concedides per l'article 28, apartat l, de la Llei 5/1983, de 30 de desembre, de Consell, resolc:  
  
  
  
  
Primer  
Desistir del procediment d'adjudicació del servei de vigilància i seguretat de l'Institut Valencià de Seguretat Pública i Emergències.  
  
  
Segon  
Que es procedisca a l'anul·lació de la retenció del crèdit realitzada per un import de dos-cents tretze mil quatre-cents quaranta-cinc euros amb seixanta-cinc cèntims (213.445,65 €), IVA inclòs, d'acord amb la distribució d'anualitats següent:  
  
Tercer  
Notificar als licitadors que van participar en el procediment la present resolució.  
Contra esta resolució podrà interposar el recurs especial en matèria de contractació, amb caràcter potestatiu, previ a la interposició del recurs contenciós administratiu, davant aquest òrgan de contractació, en el termini de 15 dies hàbils, o directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, segons el que estableix l'article 10.1.a de la Llei 29/1998, de 13 de juliol, Reguladora de la Jurisdicció Contenciosa Administrativa, en el termini de dos mesos, comptats, en ambdós casos, des de l'endemà d'aquell en què es remeta la notificació de la present resolució, presentant l'escrit d'interposició en el registre general de la Conselleria de Governació, sítia al c/ historiador Chabás, 2, 46974 de València, d'acord amb el que disposen els articles 310 i següents de la Llei 30/2007, de 30 d'octubre, de Contractes del Sector Públic. Tot això sense perjuí que s'utilitze qualsevol altra via que s'hi considere oportuna.  
  
València, 24 de gener de 2012.- El conseller de Governació: Serafín Castellano Gómez.